Hvad betyder det, at vi er en kristen efterskole?
Frydensberg Efterskole er startet af en gruppe af frikirker, og vi har dermed et kristent bagland og ståsted. Det kommer til udtryk gennem vores værdier og menneskesyn og en stor del af vores personale og elevflok er kristne. Helt konkret i hverdagen betyder det, at der som oftest vil blive bedt inden måltiderne, og vi har en samling, som vi kalder ”Fryd-kirke” én gang om ugen.
En af vores værdier er ”reflekteret tro”, hvilket betyder at vi vægter tro højt, men man skal nødvendigvis ikke være troende for at blive elev. Vi mener det er vigtigt, at eleverne tør reflektere over livet, etik og moral og stille nysgerrige spørgsmål til hinanden.